कार सवार संदिग्धों ने उड़ाई घर के बाहर रखी गाड़ी
पदमाकर पुलिस थाने से चंद कदम दूर एक कार चोरी हुई है। घटनाक्रम शुक्रवार रात का है। रिपोर्टकर्ता के मुताबिक जिन संदिग्ध व्यक्तियों ने इस चोरी को अंजाम दिया है। वे लोग एक अन्य कार से आए थे और मेरी कार को चुरा ले गए। पदमाकर पुलिस थाने के अनुसार श्रीकांत ठाकुर निवासी पदमाकर नगर का कहना है कि मेरी कार क्रमांक एमपी 15 सीबी-0485 घर के बाहर खड़ी थी। सुबह देखा तो कार गायब थी। पदमाकर पुलिस थाने ने इस मामले में अज्ञात व्यक्ति के खिलाफ चोरी का केस दर्ज किया है।
कैमरे में कैद हुई चोरी की वारदात : श्रीकांत के अनुसार चोरी की ये पूरी वारदात आसपास लगे सीसीटीवी कैमरों में दर्ज हो गई है। घटनाक्रम के अनुसार रात 12 बजे से 2.30 बजे के बीच एक अज्ञात मोटर साइकिल चालक मेरे घर के आसपास घूमता दिखाई दे रहा है। इसके बाद वह रात करीब 3.30 बजे दोबारा आया। उसने किसी व्यक्ति को मोबाइल फोन किया। जिसके बाद एक सफेद रंग की कार निकली। उसके पीछे-पीछे मेरी कार अज्ञात व्यक्ति ड्राइव कर ले गया। श्रीकांत के अनुसार कार में गाड़ी के आेरिजनल कागजात, दो एटीएम कार्ड, पेन कार्ड समेत अन्य जरूरी दस्तावेज रखे हैं।
कार्रवाई के बजाए पुलिस करती रही बहानेबाजी : चोरी की जानकारी मिलने के बाद शिकायतकर्ता शनिवार को सुबह ही पदमाकरनगर पुलिस थाने पहुंच गए थे। लेकिन वहां मौजूद पुलिसकर्मियों ने शिकायत पर कोई ध्यान नहीं दिया। जानकारी नोट करने के बाद मैसेज कर दिया। इसके बाद कहा कि जरूरी नहीं कि आप लोगों की कार चोरी हुई हो, हो सकता है कि फाइनेंस कंपनी वाले उठा ले गए हों। श्रीकांत के अनुसार मैंने शनिवार को पूरे दिन पहले फाइनेंस कंपनी से किस्त बाकी नहीं होने संबंधी दस्तावेज लिए। तब जाकर थाने की पुलिस ने देर शाम रिपोर्ट दर्ज की।
hin_Deva hin_Deva hin_Deva hin_Deva